b'\n_START_ARTICLE_\nIt-viikko\n_START_SECTION_\nHistoriaa\n_START_PARAGRAPH_\nEnsimm\xc3\xa4inen It-viikko-paperinumero ilmestyi 18. marraskuuta 1999. It-viikkoa jaettiin Taloussanomien v\xc3\xa4liss\xc3\xa4 torstaisin. It-viikon painosm\xc3\xa4\xc3\xa4r\xc3\xa4 oli noin 70 000 kappaletta. It-viikko jaettiin normaalijakelun lis\xc3\xa4ksi my\xc3\xb6s Tietotekniikan Liitto Ry:n j\xc3\xa4senille. It-viikko vaihtui Tietoviikon tilalle TTL ry:n j\xc3\xa4senetulehdeksi vuonna 2000. Paperilehden ilmestyminen lakkasi vuoden 2007 lopussa yhdess\xc3\xa4 Taloussanomien lehtiversion kanssa. Viimeinen paperilehti ilmestyi 13. joulukuuta 2007.\n_START_SECTION_\nLopetus\n_START_PARAGRAPH_\nIt-viikon toiminta lopetettiin vuoden 2016 alkaessa, kun Taloussanomat ja Digitoday ilmoittivat It-viikon ja Digitodayn toimitusten yhdistymisest\xc3\xa4. T\xc3\xa4m\xc3\xa4n yhdistymisen my\xc3\xb6t\xc3\xa4 j\xc3\xa4ljelle j\xc3\xa4i Digitoday. Taloussanomien mukaan toimitusten yhdist\xc3\xa4minen vahvistaa Digitoday-verkkolehden asemaa entisest\xc3\xa4\xc3\xa4n.'